Kip S. Thorne

Kip Stephen Thorne (født 1940) er en amerikansk teoretisk fysiker, kjent for sine bidrag omkring gravitasjon og astrofysikk. Han ble i 2017 tildelt Nobelprisen i fysikk sammen med Rainer Weiss og Barry C. Barish for arbeidet med LIGO/VIRGO.https://www.nobelprize.org/nobel_prizes/physics/laureates/2017/press.html

Liv og virke
 Bakgrunn
Kip Thorne vokste opp i et akademisk miljø, to av hans fire søsken ble også professorer. Han ble interessert i vitenskap da han var åtte år gammel, etter å ha deltatt på et foredrag om solsystemet. 

Utdannelse, tidlig karriere
Kip Thorne tok bachelorgraden ved California Institute of Technology (Caltech) i 1962, og doktorgraden ved Princeton University i 1965. Han skrev sin doktorgradsavhandling med professor John Wheeler som veileder. Thorne var tilbake ved Caltech som førsteamanuensis i 1967, og ble professor i teoretisk fysikk i 1970 hvor han ble værende resten av karrieren.

Han ble tidlig venn og kollega av Stephen Hawking og Carl Sagan.

 Forskning
Hans forskning har hovedsakelig vært fokusert på relativistisk astrofysikk og gravitasjon, med vekt på stjerner, sorte hull og spesielt gravitasjonsbølger og har gjort mange bidrag til kosmologi. Thorne har publisert over 150 artikler i vitenskapelige tidsskrifter og har vært medforfatter av flere vitenskapelige bøker. 

Thorne var professor i teoretisk fysikk ved California Institute of Technology (Caltech) frem til 2009 og en av verdens ledende eksperter på hvordan Albert Einsteins relativitetsteori kan anvendes innen astrofysikken.

Kip Thorne ble i den bredere offentlighet kjent for sitt populærvitenskapelige verk Black Holes and Time Warps: Einstein’s Outrageous Legacy. I en kontroversiell studie undersøkte Thorne blant annet muligheten for tidsreiser ved hjelp av såkalte ormehull. Regissøren Christopher Nolan brukte ham som rådgiver i forarbeidet til filmen Interstellar. Filmen berører teorier om gravitasjon, astrofysikk, sorte hull og relativitetsteorien. Thorne skrev boken The Science of Interstellar (2014).

I 2009 mottok han Albert Einstein-medaljen. I 2017 ble han tildelt Nobelprisen i fysikk sammen med Rainer Weiss og Barry Barish, for deres forskning på gravitasjonsbølger. Han ble tildelt Kavliprisen i astrofysikk i 2016 og gjestet da Oslo.

 Verker 
 Charles W. Misner, Kip S. Thorne og John A. Wheeler: Gravitation. Freeman, San Francisco 1973, ISBN 0-7167-0334-3.
 Kip S. Thorne: Gekrümmter Raum und verbogene Zeit. Einsteins Vermächtnis. 4. Auflage. Droemer Knaur, München 1994, ISBN 3-426-26718-7.
 englisches Original: Black holes and time warps. Norton 1994
 K. S. Thorne: Gravitational Radiation. in: Hawking, Israel (Hrsg.): 300 Years of Gravitation. Cambridge University Press 1987, S. 330–458
 K. S. Thorne, R. H. Price, D. M. Macdonald: Black Holes, The Membrane Paradigm. Yale University Press, 1986
 Kip Thorne: The Science of Interstellar. Norton 2014

 Privatliv 
Thorne giftet seg for første gang i 1960. I 1984 giftet Thorne seg på nytt med Carolee Joyce Winstein, som var professor i fysioterapi ved USC.

 Referanser 

 Eksterne lenker 

 Home Page
 Crunch Time
 Founding Fathers of Relativity

Kategori:Fysikere fra USA
Kategori:Nobelprisvinnere fra USA
Kategori:Nobelprismottakere i 2017
Kategori:Mottakere av Albert Einstein-medaljen
Kategori:Personer fra Logan
Kategori:Nobelprisvinnere (fysikk)